इसका यह मतलब भी नहीं है कि जुलाई में देश को कोई ऐसा राष्ट्रपति ही मिल जाएगा, जिस पर संघ की छाप नहीं होगी। आखिरकार राष्ट्रपति तो वही बनेगा, जिसे भाजपा और उसके सहयोगी दल चाहेंगे। वे सुमित्रा महाजन को क्यों नहीं चाहेंगे? वे राम नाईक को क्यों नहीं चाहेंगे? वे प्रणव मुखर्जी को ही दोबारा क्यों चाहेंगे? वे शरद पवार को क्यों चाहेंगे? उन्हें शरद यादव में क्यों दिलचचस्पी होगी? इसलिए अगर नरेंद्र मोदी अपने ‘मार्गदर्शक’ लालकृष्ण आडवाड़ी को राष्ट्र भवन भेजने के लिए राज़ी हो जाएं तो कोई हैरत मत कीजिए। इस गुरुदक्षिणा से मोदी मज़बूत ही होंगे, कमज़ोर नहीं।